
O Volapiikaflens valopo! 

Bii tim anik tidabuk Volapiikik fa ‘Andre Cherpillod’ pro slopans 
di ‘Esperanto’ pejonodon in “Vog Volapiika”. Nu sevobs, ko kanoy 
remon oni: http://katalogo.uea.org/katalogo.php?inf=9307 

* * * 

Un jonik hitiipatim at gads noe gevons fredi, abi flagons kiipali 
modik, bi valopo neflens lufidialik liikons e tadons planis. In gad 
obsik iziiobs dii yels modik florabetis valik me boubs ma sam kaseda- 

gads vonik. Liedo tano 
jonul apubon in topad 
obsik, efe larvat bouma- 
tiena Cydalima perspec- 
talis, kel vifiko dafaton 
oki, lufidon e loliko no- 
siikon boubaplanis iinii 
brefiip. Tien at rigon de 
Lofiida-Siyop. Balidna- 
edo apubon in Yulop iin 
yel: 2006 in Soliidave- 
siida-Deutan. Tien e larvat oka no labons neflenafis; i bods obsik no 
vilons fidon onis, bi damabanasaks at mismekons po ons. Vemo 
fikulos ad bekomipon onis in gad, if laboy boubabuidilis modik. Sis 
tumyels boubs as plans nemoladik pagebons in kasedagads gretik, ko 
akanoy lelogon onis jii bii brefiip as buidilis skilofiko pefomolis. Ag! 
dub vobed niidranafa at jon onas nu no dabinon plu. Spelobsos, das 
suno otuvoy tuvedi vobedik ta on u mogi ad 
votik. 

Glidis ladofik sedom oles ed olsikanes: 

SLIT IN SPAD E TIM (dil: III a fin) 

fa ‘Frank Roger’, ini Volapuk petradutol fa ‘Hermann Philipps’ 

Flitom astadon nedofiko; kvip lolik e tavans valik abenons, asa 
abinons-la po flit loliko nejenotaliegik. Ebo atosi dido acedons, jua 
anunoy ones, das lukom olatikon neplanoviko. No nog asevadukoy 
ones patis modikum, bi acedoy, das no osuemons-la atosi. 

Valans pekarantenukons, nes sevon kodi. No igo niludons bosi do 
utos, kel jenofo ejenon; no suemons, kikodo no dalons golon IQ 
pakop e poso lomio pos flit efenukol love Latlantean. 

Nolavan lestumabik alesagom, das nomam nu enatikon-la. Flitom 
imufon-la da slit in spad e tim, ireafon-la ini “timabul”, e tano plodio 
nen dam vemik. Brekotis e gekomanis deadik e lifikis da tim e spad 
estaanikolis kanoy-la leigodon la vefils in lulak, ini kel ston pejedon. 
Piano omoikons, jus surfat vata donu utakikon. 

Lo jenofot, das “gekomans vefilasumik” vemo jenofons, e das no¬ 
mam no inatikon, posa flitom “rigik” (uf voded at veraton) igeikon 
natiko, nolavan et balugiko astetom, das plan at te binon teorik. 
Dinad, das posods valik at junu dabinons - modans igo me kopieds 
tel u kils, anans deadik, anans lifik - no ajinon muifukon omi, e leno 
ludamon-la plani teorik oma. 

Flitakompenat afumukon me nunod calofik, das te kvipalimans e 
tavans flita ut, kel ikomon glunio la lutapof di ‘Heathrow’, binons 
legiks. Pespetolo posods modik, kels nu ekupons, das ponedemons- 
la as “kopieds necalofik”, ekusadons flitakompenati. Klulo ziom: 
‘Adrian’, efe sotuls telid e kilid, binoms vu ons me kusads ta 
flitakompenat, ta “kopied necalofik” votik, e ta “legikan”, kel pekaran- 
tenukom in maladanop di ‘London’. Tim komol obinon nitedik, e 
lavogans “japukons neifis oksik”. 

Feits gitadik binons vemofiks. 

Calofo sakrifabs no dabinons, bi alans egeikons lifiko. Ye kisi odu- 
noy-li tefu funs? No binons-li voiko deadiks? No sotoyod-li sepulon 
onis? Kin opelon-li sepulamis? E kisi odunoy-li tefu gerots e tastums, 
e tefu posods telna deadiko pituvols - zuo ven fino ipubons lifiko? 
Okanoy-li balugiko moukon funis et, ibo posods tefik voiko no binons 
deadiks? E kis ojenon-li tefu posods lifik “necalofik”? Okanoy-li leigo 
moukon onis? Alans sotons-li labon gitatis leigik? Omutons-li dilon 
votanes dalabotis oksik, i matanis e famulis? E lio kanoy-la distidon 
kopiedis tel u kilis posoda bal, sosus pulibukons de karantenop u 
maladanop? Ibo alan klulo ofumukon, das binon posod voik, rigik. 

Nek akanon buosevon sakadis somik; nek labon plaki tefu ons, e 
nek sevon tuvedi onas. Fe lavogans fredons, bi kanons dageton 
moni dub tobidam oksik ad bemastikon onis. 

Obso, leadoy spikon obis telefono ziome: ‘Adrian’, efe “legikane”, 
kel ilukomom la ‘Heathrow’. Nitediko no desirom as balikan ad selon 
filmotagitodis, bi no cedom, das kanom-la konon jenoti dastunukol. 
Te ilukomom lato, nes sevon kodi. Asagom, das atos no saidon pro 
filmot. Leigamagods tel oma ocodadoms, jus ugetoms utosi, keli 
desiroms. Ab atos ojenon-la pos lunup ud igo neforo. On jenet at 
neai okanobs juiton filmoti nitedik: “SLIT IN SPAD-E-TIM - suno in 
bioskop olik.” 

Du tim anik no plu atuvoy brekotis flita: BA 425. Valemiko cedoy, 
das dinads donu evedons nomiks. Flitom sa kvip e tavans ilukomons 
la ‘Heathrow’. Brekots e tavans deadik u lifiks in tops distik abinons 
te leogs u naiprodads, e fumo mutoy bejafon onis, ab prinsipo erea- 
fobs ad stad fumofik, de kel kanobs primon ad vobon pro tuvedots. 

Semikna dalobs spikon telefono ziome: ‘Adrian’ - legikane. Vilofo 
spikobsov i votanes, ab calofo no binoms el ziom: ‘Adrian’ voik. De- 
mu motivs klulik oms e lavogans omsik no baicedons. Gitadajenets 
olaidulons-la nog lunupo. 

*** 

Tobo kanobs kredon osi: Supo flitom egepubon su radar nilu 
lutapof di ‘Washington Dulles’. Sunado edientifukoy oni as flit: BA 
425, kel iluvon lutapofi at bu vigs modik, klanofiko inepubon ed enu 
fino ilukomon la lutapof di ‘Heathrow’. 

Ma radionabroadot kapten isludom ad gefliton IQ lutapof deflita, 
posa flitom boso pidamukon dub lutadavir vemik. Ma om nek kvipa- 
nefa e tavanas piviodon, ab icedom, das plu sefos-la ad geikon lu 
‘Washington Dulles’, dat okanoyos dalogon e natukon flitomi. 

Kludo spetoy, das flitom okomon glunio telidnaedo, efe lolofiko sa 
kvip e tavans. No kleilos, ko flitom ibinon du vigs buik - leigo as ut, 
kel ikomon glunio la ‘Heathrow’. Donu-li slit spadetimik kondanabik 
et? 

E kisi atos osinifon-li pro valans tavanas votik? Kins polecedons-li 
posods voik e rigiks? Gitadajenets ovedons nog komplitikums, e 
teiko lavogans ofredons-la do nun at. 

Kludo mutobs speton ziomi: ‘Adrian’ nog zuiki. Va ovilom-li selon 
filmotagitodis leteik? Fumo suno osevobs osi. 

Ab veutikumo: Atos nu finon-li? U flitom at opubon-li ai donu, sa 
kvip e tavans? Seiman farmukonos sliti at, bego! 

Po dalestum valik dutik: Dido no neodobs kopiedis nog modiku- 
mis zioma: ‘Adrian’. 

E spetobs filmoti gudik. Atos binon minum, keli dalobs speton de 
ziom obsik - alutan, kel ugaenom gitadasakadi. ■ 

VARBS MU BISARIKS VOLAPUKA (II) 

fa ‘Daniel Morosof 

Binos nitedik, das balidnaedo varbs “loegon” e “Melon” epubons 
su pads ela “Volapiikagased pro Nedanapiikans” tefado iin yels: 1936 
e 1937 < ko tradutods brefik balvodik e klipets “varb sekidik” u 
balugiko “sek.”. Vods at no akomadons in vodabuk gretik calofik 
yela: 1931. Niludob, das bofiks peniidugons ini Volapiik pas pos fin 
bevoboda ona. Jenofo paniidugons ini Volapiik telidnaedo, bi balid¬ 
naedo ipubons in dabiikot telid vodabuka fa el ‘Schleyer’. Ettimo 
alabons tradutodis sokol: 

Melon = ‘horchen, lauschen ’ (atimo vod “dalilon” labon sinifi at), 

loegon = ‘bemerken (sehen), beobachten’, ma dabiikot folid voda- 
buka id el ‘ wahrnehmen ’ (varb at baiadon ko els “kiipedon, logedon, 
liilogedon” in Volapiik nuik). 

Hiel ‘Ralph Midgley’ ipreparom lisedi mu lolofiki varbas sekidik, 
po kel anumadom vodis degfol sokol: bleibdn, btiedon, dalon. jinon, 
kanon, kltiladon, koedon, leadon. Melon, loegon, mutdn, nedon, 
soton, vilon (logolsos yegedi tiadii ‘The Correct Use of the Preposi¬ 
tion „ad”’ se lolet tiadii ‘Volapiik in Use’!). 

Varbs sekidik nefolons nomis modik Volapiika (ed igo nefolons 
bagafi do oks it, bi suvo pagebons nen varb nesekidik, klu no fomons 
predikati komplitik). Ma “Gramat Volapiika” varbs valik mutons 
padefomon de vods bidas votik (de subsats, numavods, ...). Saitob 
bagafi tefik efe tumdegjolid: “Ladyeks e varbs ai pafomons de vods 
votik dub lenyiim poyiimotas: -ik ed -on.” Dido varbs sekidik anik 
nendoto labons subsatis rigik, de kels pedefomons, sevabo: lead - 
leadon, vil - vilon, mut - muton, sot - soton, kan - kanon, jin - jinon, 
kliilad - kltiladon (subsat latik fe komadon te in vodems, ab vodabuk 
calofik Volapiika e fovots ad on i labons defomamavodis votik voda- 
staba ot, as sam: kltiladti, kltiladik). Ye ni vodaliseds ni vodabuks 
calofiks ni vodems ninadons subsatis siimik tefii varbs “loegon, 
lielon, biiedon, koedon, nedon, dalon, bleibon”. Do kanoyov fasiliko 
fomalon vodis somik (mutoy te moiikon finoti “-on”), bo no daloyos 
bundaniikon tuvemo vodastoki me leigasinifavods nulik, ad suemods 
kelas vods calofik ya dabinons, as sam: x 

vobed varba 

“loegon” 

kanon panemon me subsat 

“logam”, 

9 ? 99 

“lielon” 

99 99 

“lilam”. 

99 99 

“biieddn” 

99 99 

“biidam”, 

99 99 

“koedon” 

99 99 

“kodam”, 

99 99 

“nedon” 

99 99 

“neod”, 

99 99 

“dalon” 

99 99 

“kan” u “gitat” 

99 99 

“bleibon” 

99 99 

“fov”. 


Cedob, das mastans ettimik Volapiika neai asteifiilons ad gebon 
vodastabi varbas sekidik anik nen finot nenfiimbidira u posodafinot 
varba sekii kod seimik veiitik. Jinos lii ob, das varbs sekidik at in 
Volapiik pebevobol pefomons me votiikam smalik nemediko de varbs 
siamaroletik tefadik Volapiika, sevabo on mod sdkol: logon —> 
loegon , Won Melon, btidon —» biieddn, kodon —> koedon. Kludo 
lecedob stamadis varbas at nedeteilovikis ii nenlibikis, bi no kanons 
pagebon nen varbafinot seimik. Cedii ob stamads varbas “nedon” e 
“bleibon” i binons nenlibiks, ab licin vodas at jinon binon plu brulik. 
Tefii par “neodon, nedon” kanob penon, das ma dabiikot folid voda- 
buka fa hiel ‘Johann Martin Schleyer’: datuvan Volapiika < adabinon 
te varb “nedon” (subsat “ned” id adabinon). Niludob, das menodan 
omik Volapuka (ud el ‘Schleyer’ it, ud el ‘de Jong’) isludom ad teilon 
varbi rigik ad vods tel (sevabo sekidik e nesekidik) e poso aceinom 
subsati ivonadikol *ned ad “neod”. Kludo ma tiimolog varb nesekidik 
“neodon” pefomon de varb sekidik, do kosomo liiod fomama abinon 
giiik. Zuo in Volapiik rigik subsats “liel, loegam, biied” adabinons 
(fonats omik i gevons vodi “loeg”), do alabons sinifis, kels no 
lonedons-la tefii varbs sekidik nuik, sevabo: 

liel = ‘das Horchen, Lauschen’ (ma dabiikot telid vodabuka 
calofik; atimo: “dalilam”), 

loegam = ‘Beobachtung’ (ma dabiikot telid vodabuka enu pe- 
maniotola; ma dabiikot folid vodabuka ot id el ‘ Augenmerk leigatod 
nuik: “kiiped”), 

biied(am) = ‘Verordnung’ (ma dabiikot folid vodabuka calofik; 
ma vodabuk ot id adabinon varb “biieddn” ko tradutod ‘verordnen’; 
leigatods nuik: ‘Verordnung’ = biidiil(am), ‘verordnen’ = biidiilon). 

Kliilos, das subsats mogik *ned, *liel, *loeg, *biied pemoiikons 
desino se vodabuk e vodaliseds calofiks. Atos gudiko joniilon, das ma 

desin bevobana abinos vipabik, das varbs sekidik anik olabons 
stamadis nenlibik. 

Grup varbas “bleibon, blebon, blibon” i binon nitedik de tikadop 
tiimologa. Ma dabiikot folid vodabuka calofik, Volapiik alabon te 
varbi bal atas, sevabo: “blibon” (ko tradutods ‘bleiben, verbleiben’; 
id adabinon subsat “blib”, me vod ‘Verbleib’ patradutol). Varb at 
pagebon nemu in siams distik tel efe as varb neloveadik voik 
(leigatod in Volapiik nuik binon “blibon”) ed as varb neloveadik 
nemirik (leigatod in Volapiik nuik binon “blebon”). Leigodolsos 
samis sokol se tidabuk fa ‘Charles Sprague’ Volapiika rigik: 

Ablibob in Rom du yels kil. (Pad: 32; el *du is baiadon ko el “dii” 
Volapiika nuik.) 

...blibob diinan olsik divodiktin... (Pad: 63; nu penoyov eli 
“blebob” pla “blibob”.) 

Po jenet at menodan latik Volapiika eplaiikom varbi bal dub varbs 
fonetiko siimiks kils ma sinifs difik licinavoda Deutanapiikik. Posa 
votiikam at vodastoka ejenofikon, varb sekidik ma pron plu siimedon 
vod Deutanapiikik tefik ka varbs neloveadik. Too biiocedob, das 
siamarolet vii balflano varbs “blebon, blibon” e votaflano varb 
“bleibon” tobo binon-la kliilik pro no-Deutanapiikans. 

Asa joniilob fovikumo, varbs sekidik Volapiika jafidons gramatiko 
vemo distofiko. Emutob vestigon modikis vodemis dasamik Vola- 
piikik ad kiipon patofis omik (as sam, evestigob vodemis modik se 
“Volapiikagased pro Nedanapiikans”, diateki nulik, eli “Gramat Vo¬ 
lapiika”). Varb sekidik tio alik pakaladon me patofs lonik geba. Atos 
sekidon de dinads difik keniniikamii grupam siamik, bi modadilo 
varbs sekidik siamagrupa ot pagebons on mods siimik. Cedob, das in 
Volapiik daloy distidon siamagrupis sokol varbas sekidik: 

- varbs sienama: loegon, lielon; 

- varbs kodama: biiedon, koedon, leadon (asa hiel ‘Arie de Jong’ 
anunom, varbs kil at patradutons me vod bal ini Deutana- e 
Nedanapiik, tefado me els ‘lassen’ e ‘laten’); 

- varbs luverata: jinon, kliiladon; 

- varb laidula: blibon; 

- varbs vila: vilon, nedon; 

- varbs moga: dalon. kanon, muton, soton. x 

Kaladob varbis at balposvotiko ma sokaleod boso viliidik, sevabo 
de vods, kels jinons lii ob as Rusanapiikan po geb mu fikuliks, jii 
vods jiniko plu fasiliks. Po sait diateka nulik nunob niimis kapita e 
setema, dat alan okanon leigodon saitoti la tradutod diateka nulik ini 
motapiik okik. 

3. KUPEDOTS TEFU GEB VARBAS SEKIDIK 
3.1. El “loegon” 

Ma sinif varb “loegon” no diston de “logon”, labon te patofis 
siintagik lonofik, sevabo pagebon ai te kobii nenfiimbidir (kel 
kosomo stadon in presenatim): dil predikata komplitik. Fom neyegik 
(ko finot “-os”) varb a sekidik at no akomadon, varb at neai id astadon 
in sufalefom. Nesuvo adefomoy partisipi de varb at, as sam: 

Ticldbs, loegol golon omi su vat laka, asagoms ebluvolo... (gospul 
ma ‘Matthaeus’, kapit: 14, setem: 26) 

Varb (ii predikat) komplitik jafidon, asva binon vod bal, kel 
kanon labon po ok yegodi(s) e vodis votik fiimetol. Fikul e bisar 
vemiks po geb ela “loegon” siiikons, bi dils difik predikata magulons 
dunis posodas (yegas, suemodas neyegik, e reta) difikas, sevabo set 
lolik bepenon, das posod bal logon, vio posod (nim, yeg, e ret) votik 
dunon bosi. Ai kanoy votafomiilon, varbi “logon” gebolo, setis siimik 
on mod somik, das set vedon komplitikum, e yegod(s) gramatik 
seimik efe subsat(s) u ponop in kusatif vedon(s) subyet(s) efe sub- 
sat(s) u ponop in nominatif, as sam: 

Aloegof seaclon silananis tel in klotem vietik, balani len kapofinot 
e balani len futofinot plada, ko koap Yesusa iseaton (gospul ma 
‘Ioannes’, kapit: 20, setem: 12). = Alogof, das silanans tel aseadons 
in klotem vietik, balan len kapofinot e balan len futofinot plada, ko 
koap Yesusa iseaton. (Is geb varba sekidik eleadon tradutani viton 
manioti gena silananas.) 

Sekii patof at lecedob setis labii el “loegon” petrakolis, do el ‘Arie 
de Jong’ no amaniotom in bagaf teltumteldegmalid ela “Gramat 
Volapiika”, das nenfiimbidir po varb “loegon” binon med traka. 

If varb nesekidik duton lii nclovcadiks, tan kusatif te bal zesiidon 
ad nemon dunani tefii nenfiimbidir. Sams: 

• ...aloegof seadon omi lafil... (gospul ma ‘Lucas’, kapit: 22, 
setem: 56) 

• ...dloegom seaton in bed liimoti omik fifi sufoli (gospul ma 
‘Matthaeus’: VIE, 14) 

• Veil Yesus ciloegom station mod okik, e tiddbi, keli dlofom, Id 
of, asagom lii mot: “0 vom! logolod soni olik”! (gospul ma 
‘Ioannes’: XIX, 26) 

Nendoto kanoy modiikumon numi nenfiimbidiras media vods, kels 
dutons lii nenfiimbidir predikata komplitik. Sekii atos predikat nog 
plu komplitikon, as sam: 

• E ven dloegom komon farisetanis e sadukanis mbdikis ad pa- 
blunedonfa om, asagom omes... (gospul ma ‘Matthaeus’: El, 7) 

Semikna nenfiimbidirs plu bal kobofomons ko varb “loegon” 
predikati. Suvofikiino epladoy konyuni “e” via viirbs nesekidik, ab 
konyun “a” i binon mogik. Leigodolsos samis sdkol: 

• ...dloegom nexdnon Lanali Goda, a komon sui ok (gospul ma 
‘Matthaeus’: IE, 16). 

• ...denu oloegols maifikon stili, e donikon e lopikdn silananis 
Goda sui Son mena (gospul ma ‘Ioannes’: I, 52) 

Set labia predikat komplitik kanon magulon dunis anik palogol, fa 
posods u yegs aniks padunolis. Sam: 

• E sunado ven dxdnom se vat, dloegom sliton sili, e donikon 
Lanali dsdpijuni sui ok (gospul ma ‘Marcus’: I, 10). 

If varb nesekidik duton lii loveadik, tan daloy leigiipo gebon 
kusatifis tel, efe bal malon dunani tefii nenfiimbidir, votik — yegi ut, 
kele varb in nenfiimbidir loveadon vobedi oka, as sam: 

• ...dspelom ad loegon duinon omi milagi seimik (gospul ma 
‘Lucas’: XXIE, 8). 

• ...demii milags, kelis dloegons dunon omi (duns paostolanas: 
VEI, 6). 

El ‘Arie de Jong’ apenom, das “vod stadon in kusatif as yegod” 
(el “Gramat Volapiika”, bagaf: 231). Ye no cedob, das vod ut in 
kusatif, kel siimon ma siam ad subyet, dalon padiitedon lii vods, kels, 
asa yegods valik, “binons gramatiko dins, keles varb kanon loveadon 
vobedi oka” (fonat ot, bagaf: 210). Ba binos-la vipabik ad distidon 
sinifis tel kusatifa e tefado sotis tel yegoda, sevabo: yegod voik, kel 
liisumon ii sufon vobedi varba, klu nemon yegi vobeda, e yegod 
gramatik, kel nemon “vobedani”. 

Ab geflekobsos obis ad stukots labii varb “loegon”! 

Do varb sekidik ai stadon in dunalefom, semikna nenfiimbidir 
sufalefomik pagebon. Tano subsat (ponop) nenfiimbidiri tefol stadon 
in nominatif. Cedii ob, geb somik nominatifa aflagonov manioti patik 
in “Gramat Volapiika”, bi balido nominatif no pabefoon fa prapod 
seimik, telido no binon gramatiko lolofiko subyet, do tefon varbi, kel 
malon duni gramatiko zuiki. Balna po jenet somik igo demod 
ekomadon, sevabo: 

• Aloegob falon steli de sil Hi tal, ed one kik fonada gufura 
pagivon (paokaliip de ‘Ioannes’: IX, 1). 

Fo subsat (ponop), kel nemon posodi dunol tefii nenfiimbidir 
dunalefomik, kanon papladon prapodi “fa”, sevabo: 

• ...eloegof dunon osi fa fatiil oka, el ‘Marie Jeanne’ tirof 
misuro. 

Geb somik prapoda “fa” i binon vemo bisarik. 

3.2. El “lielon” 

Varb sekidik “lielon” po geb vemo siimon ad “loegon”. El 
“lielon” ai pagebon kobii nenfiimbidir. Lecedob poliki tikodayumati 
balik, kel ejoniilon votikosi, sevabo: 

Ai donu dlielob, das in balspikot pldo nesuemovik oka dmdniotom 
nemi Linddnana. 

El “lielon” neai pagebon in fom neyegik e neai astadon in 
sufalefom. Nesuvo pagebon in partisipabidir, as sam: 

Yesus, lielol sagon atosi... (gospul ma ‘Marcus’: V, 36) 

Kusatif bisarik gramatik, kel nemon posodi dunol tefii varb 
nesekidik predikata komplitik, id akomadon. Sams: 

• Elielobs sagon omi... (gospul ma ‘Marcus’: XIV, 58) = elilobs, 
das (vio) asagom... 

• Nu komot lolik dseilon, ed dlielon nunon eli ‘Barnabas’ ed eli 
‘Paulus’ do trials e milags... (duns paostolanas: XV, 12) 

• ...dskanoms, ...ven dlieloms vokadon cilis in tem... (gospul ma 
‘Matthaeus’: XXI, 15) 

Varb “lielon” leadon no bundaniikon vodemi tuvemo me 
foyiimotas letimik varbik e no tuvedon sakadi genas posodas. 

I kanoy gebon kusatifi bal, kel baibinon yegod nomik, as sam: 

• Alielob nunon numi (paokaliip: IX, 16) = alilob, das anunoy 
numi. 

Ye suvofikiino no ageboy yegodi voik nen geb otiipik kusatifa, 
kel malon sagolani, as sam: 

• Elielobs sagon omi blasfdmis ta ‘Moyses’ e God (duns 
paostolanas: VI, 11). = Elilobs, das (vio) asagom blasfamis ta 
‘Moyses’ e God. 

• ...dlieloms spikon onis piikis fogindnik... (bibapenad ot: X, 46) 

Subsat, kodi tonas u sagolani po nenfiimbidir dunalefomik nemol, 

i kanon pabefoon fa prapod “fa”. Sams: 

• .. .cil alielofde bed okaflapon dUpis fa glok gretik... 

• Sevob atosi vemo fiimiko, ibd elielob sagon atosi iin yuntip oba 
fa lefat oba... 

Soasa ya epenob, Deutanapiik labon stukotis siimik labii varbs 
sienama e nenfumbidir sa kusatif, as sam: 

‘Ich horte die Kinder singen.’ = “Alielob kaniton cilis.” 

Leigatod gramatik Linglanapiikik stukotas somik binon geb 
gerunda. Sam: 

‘I saw him dancing’. = “Aloegob daniidon omi.” 

Po jenets siimik in diatek nulik Rusanapiikik suvo partisip pla 
nenfumbidir Volapiikik pegebon. If siimadoydv stukoti Rusanapiikik, 
mutoyov samo penon “iilogof silananis seadol tel” pla “aloegof 
seadon silananis tel” (Deutanapiiko: ‘...und sieht zwei Engel in 
weiBen Kleidern sitzen...’; Linglanapiiko: ‘And she saw two angels 
in white sitting...’). Ye ba suvikumo po tradut ini Rusanapiik 
stukotas somik geboy sekidaseti. 

3.3. El “leadon” 

Varbs valik kodama ma patofs modikiin siimons ad varbs sekidik 
sienama (samo suvofikiino viirb sekidik e nesekidik nemons dunis 
posodas (dabinanas, yegas, e reta) difikas), e zuo kanons pakobo- 
pladon ko demod. Vod “leadon” tio ai pagebon kobii nenfiimbidir. 
Tikodayumat balik votik, po kel viirb pabejafol cjafidon as viirb 
loveiidik, binon dotik e bo polik: 

Mutobs kludo leadon nefiimiki, va is fad ejenon, ab binos fiimik, 
das tiiv voik de strals di ‘Becquerel’ ibinon sek dinadas fadik. 

-A 

Partisipaladvarb varba at akomadon, as sam: 

• Veil inafobs nevifiko clU dels modik, ed ikomobs tobido nilii 
‘Cnidus’, no dleadblo vien fdvon obis, dlainafobs nilo ve Kritedn, 
nildpii ‘Salmon’... (duns paostolanas: XXVII, 7) 

• ...dsagof, leadolo falon oki ko seif ini stul... 

Balna el “leadon” pagebon in sufalefom. Cedob, das po jenet et 
tradutan: el ‘Arie de Jong’ < asteifiilom ad siimadon stukoti gramatik 
seimik rigadavodema Vona-Grikanapiikik, klu no daloyos donuon 
otosi. Saitob diateki nulik: 

Eko! dom olsik poleadon failon (gospul ma ‘Matthaeus’: XXIH, 38). 

If varb nesekidik duton lii neloveadiks, tan subsat u ponop in 
kusatif malon dunolani u yegi pakaladol tefii nenfiimbidir. Sams: 

• leadon moon eki (= dalon, das ek moon); 

• aleadof livon jevodi; 

• Leadolos mogolon menisl (gospul ma ‘Matthaeus’: XIV, 15); 

• leadolod blibon legivoti olik us; 

• Vom nu aleadof blibon boketi okik... (gospul ma ‘Ioannes’: IV, 28); 

• leadon moikon klani me deadam oka; 

• aleadom blibon domo dauti; 

• aleadoy binon soeliko omis; 

• no leadon takadon koapi. 

Kosomo predikat komplitik “leadon blibon” patraduton ini nata- 
piiks difik (samo ini Rusanapiik) me vod bal. Volapiik i labon varbis 
siamaroletik, sevabo: blibiikon, posblibiikon. 

If varb nesekidik duton lii loveadiks, tan kusatif balik po predikat 
komplitik kanon malon u dunolani(s) (a), u yegi(s) (posodi, dabinani, 
e reti) vobedi varba sufoli(s) (a; po jenets somik ponops rezipik: “ok, 
oks” < suvofiko akomadons), sevabo: 

a) Tdno aleadom dunon omi (gospul ma ‘Matthaeus’: IE, 15); 

a) ... aleadom maifiikon logis (gospul ma ‘Marcus’: VIE, 25); 

.. .mans e voms aleadons blunedon okis (duns paostolanas: VIE, 12); 

Veil no aleadom sliidon oki... (bibapenad ot: XXI, 14); 

...vom aleadof bdtodbn oki (pened balid de ‘Paulus’ ele ‘Timo- 
theus’). 


Fovot ofovon. 

AL MEL, VISU FLOREM ( ) 

fa ,Hai Zi’ ini Volapuk pedratulol fa ,Danny Zhang’ 

De odel, obinobov men labile. 

Onuludobov jevodi, ofalobov boadi, obetavobov voli. 

De odel, okalalobov risati e harbati. 

Olabobov domi, al mel, visu florem. 

De odel, ospodobov ko roletan alik. 

Onunobov one labi oba. 

Utosi, keli leklar labik inunon obe, 

Onunobov alane. 

Ogivobov e flumede alik e bele alik nemis flenofik. 

0 foginan! obeatukob oli. 

Vipob, das olabolod futuri glorik! 

Vipob, das omatikolod ko ut, keli lofol! 

Vipob, das odagetolod labi in vol somik! 

Vipob, das ostanobos al mel, visu florem! 


LID GODALULA (II) 

Se Yapanapuk ini Volapuk petradutol fa ,Danny Zhang’ 


Cil et i carilis e sagitis gebom, ,,Largentatofs falonsod! 

ed obi zeilom. Goldatofs falonsod!” 


Oils, pofikans buik - ye nu liegikans, 
smilons, e sagons, 

,,Ag! cil pofik, 
bodi et - bodi Goda - 
igo me sagits goldik obas 
no kanobs drefon. 

Kio rogik binol! 

das cil pofik, as ol, 

riskol ad juton oni 

me sagit teik, me sagit puridik!" 

Somo sagololo, 

cili pofik tridodons, e flapons. 

Too, cil pofik 
leno kalalom, 
te obi zeilom. 

Atosi logob, ed omi pidob. 


Somo du kanitob, 
e nevifiko flitom 
zu sil gretik. 

Cil pofik 
vegom mo e ge. 

Lipi beitom, 
e sagiti jutom. 

Sagitil fliton, 
e liton su sil. 

Atosi logolo, 
nami staanukob, 
e sagitili reifob. 

Tulob. 

Flitob. 

Sa vien, 
falob. 



